7 ข้อพิพาททางกฎหมาย

บริษัทฯ มีข้อพิพาททางกฎหมายกับกลุ่มผู้ชุมนุมบริเวณศูนย์บริการบำบัดกากอุตสาหกรรม จ.สระแก้ว
ในระหว่างปี 2549 มีรายละเอียด ดังนี้

เมื่อประมาณวันที่ 20 เมษายน 2549 ได้เกิดลมพายุหนักบริเวณศูนย์ฯ จ.สระแก้ว
ทำให้ต้นไม้โค่นล้ม, ผ้าใบคลุมหลุมฝังกลบ และ ผ้าใบคลุมบ่อบำบัดน้ำเสีย
ฉีกขาดได้รับความเสียหายในวงกว้าง
ส่งผลให้เกิดกลิ่นกากของเสียฟุ้งกระจายไปทั่วในระหว่างการดำเนินการแก้ไข และเมื่อวันที่ 27
เมษายน 2549 มีกลุ่มชนกว่า 100 คน
มาชุมนุมประท้วงให้ปิดโรงงานเพราะได้รับผลกระทบจากกลิ่นเหม็น
และได้ทำการกีดขวางปิดกั้นไม่ให้พนักงานและรถขนส่งกากเข้า-ออก โรงงาน บริษัทฯ
ได้เข้าชี้แจงกับกลุ่มผู้ชุมนุม ซึ่งกลุ่มชาวบ้านที่เข้าใจก็เริ่มทยอยกลับ แต่ยังคงมีกลุ่มผู้ชุมนุมบางส่วน
ที่ยังคงคัดค้านและร่วมชุมนุมยืดเยื้อต่อไป

จากกลิ่นเหม็น ส่วนใหญ่มาจากบ่อบำบัดน้ำเสียที่รอการบำบัด และเมื่อบริษัทฯ
ไม่สามารถเข้าไปแก้ไขปัญหาได้ ส่งผลให้จุลินทรีในบ่อบำบัดน้ำเสียตาย
ซึ่งยิ่งส่งผลให้กลิ่นทวีความรุนแรงมากขึ้น และบริษัทฯ
ได้เร่งเจรจากับกลุ่มผู้ชุมนุมที่คัดค้านดังกล่าวแต่ไม่เป็นผล
จึงต้องหารือหน่วยงานราชการที่เกี่ยวข้องเพื่อร่วมแก้ปัญหาดังกล่าว ได้ข้อสรุปว่า
ให้ตั้งคณะกรรมการขึ้นมา 1 ชุด ประกอบด้วยตัวแทนจาก กรมโรงงานอุตสาหกรรม
กรมควบคุมมลพิษ อุตสาหกรรมจังหวัด ผู้ว่าราชการจังหวัด หน่วยงานที่เกี่ยวข้อง แกนนำผู้ชุมนุม
และตัวแทนบริษัทฯ เพื่อร่วมประชุมหาข้อสรุปในการแก้ปัญหา และจากมติของคณะกรรมการดังกล่าว
กำหนดให้บริษัทฯ หยุดดำเนินการเป็นเวลา 30 วัน ตั้งแต่วันที่ 17 พฤษภาคม 2549 ถึงวันที่ 17
มิถุนายน 2549 เพื่อแก้ไขปัญหากลิ่นให้หมดไป

เมื่อครบกำหนด 17 มิถุนายน 2549 บริษัทฯ
ยังไม่สามารถเข้าไปแก้ปัญหาภายในโรงงานได้สืบเนื่องจากการถูกกลุ่มผู้ชุมนุมปิดทางเข้าออกโรงงาน
และได้มีการดำเนินคดีระหว่างบริษัทฯ กับ กลุ่มผู้ชุมนุม 2 คดี ดังนี้

1. ดคีหมายเลขดำ ที่ 412/2549 : กลุ่มผู้ชุมนุม ฟ้องบริษัทฯ ในข้อหา “ละเมิด
เหตุเดือดร้อนรำคาญ ให้หยุดกระทำการ“

2. ดคีหมายเลขดำ ที่ 529/2549 : บริษัทฯ ฟ้องกลุ่มผู้ชุมนุม ในข้อหา “ทำให้บริษัทฯ
ต้องสูญเสียรายได้, เสื่อมเสียชื่อเสียง
และมีค่าความเสี่ยงจากการที่อาจถูกสั่งปิดโรงงานกรณีแก้ไขปัญหาไม่ทันตามกำหนดของทางราชการ
โดยเรียกค่าเสียหายเป็นจำนวนเงินทั้งสิ้น 531 บาท (ห้าร้อยสามสิบเอ็ดล้านบาทถ้วน) “

ระหว่างการสืบพยานทั้งสองฝ่ายนั้น ศาลได้มีคำสั่งห้ามชั่วคราวให้บริษัทฯ
หยุดดำเนินการคัดแยกและฝังกลบสิ่งปฏิกูลหรือของเสีย
และห้ามนำน้ำเสียและของเสียเข้าบำบัดภายในโรงงาน แต่ศาลได้อนุญาตให้บริษัทฯ
เข้าไปแก้ไขปัญหากลิ่นเหม็นได้ โดยยังไม่ให้รับกากอุตสาหกรรมเข้าบำบัด

จากการนัดสืบพยานจากทั้ง 2 คดีนั้น ใช้ระยะเวลาค่อนข้างนาน และศาลยังไม่ตัดสินคดีความ
ซึ่งอาจส่งผลกระทบต่อบริษัทฯ มากขึ้น ดังนั้น หลังจากที่บริษัทฯ
ได้ดำเนินการแก้ไขปัญหากลิ่นเหม็นเรียบร้อยแล้ว บริษัทฯ
จึงได้มีการเจรจากับกลุ่มผู้ชุมนุมเพื่อหาข้อยุติปัญหา ซึ่งผลการเจรจาสรุปว่า
ทั้งสองฝ่ายยินดีทำสัญญาประนีประนอมยอมความกันเพื่อเสนอต่อศาล
และได้ลงนามในสัญญาต่อหน้าศาลแล้ว ในวันที่ 2 พฤศจิกายน 2549
โดยมีสาระสำคัญในสัญญาประนีประนอมยอมความ ดังนี้

1. บริษัทฯ ตกลงแก้ไขปัญหากลิ่นเหม็นจากน้ำเสียและจากหลุมฝังกลบ
ภายใต้การกำกับดูแลของกรมโรงงานอุตสาหกรรม และ การติดตามของตัวแทนกลุ่มผู้ชุมนุม
โดยบริษัทฯ ต้องดูดน้ำเสียที่มีอยู่ในโรงงานไปบำบัดนอกโรงงาน ให้แล้วเสร็จภายใน 6 เดือน
(พฤษภาคม 2550)

2. ให้ทั้งสองฝ่าย ร่วมกันตรวจสอบการแก้ไขหลุมฝังกลบในโรงงาน
ให้ได้มาตรฐานของกรมโรงงานอุตสาหกรรม ก่อนนำกากของแข็งเข้ามาฝังกลบ

3. เมื่อได้รับอนุญาตให้ประกอบกิจการต่อไป บริษัทฯ
ต้องไม่รับน้ำเสียเคมีและน้ำเสียชีวภาพภายนอกโรงงานเข้ามาบำบัดภายในโรงงานอีกต่อไป

4. บริษัทฯ ต้องโอนเงินเข้าบัญชีกองทุนชุมชน ตามที่บริษัทฯ ได้ตั้งขึ้น ตามสัญญานี้ เป็นเงินครั้งแรก
400,000 บาท ภายใน 30 วันนับจากวันที่ได้รับอนุญาตให้ประกอบกิจการ
และจ่ายเงินสมทบเข้ากองทุน จากรายได้การรับกากของแข็งในอัตรา ตันละ 10 บาท
นับจากวันที่ได้รับอนุญาตให้ประกอบกิจการ โดยชำระเข้ากองทุนทุกสิ้นเดือน

กองทุนดังกล่าว ให้ดำเนินการโดยคณะกรรมการ ที่เป็นตัวแทนกลุ่มผู้ชุมนุมและชาวบ้านหมู่บ้านละ 2
คน จาก 9 หมู่บ้านเป็นอย่างน้อย ซึ่งเงินกองทุน
ต้องใช้เพื่อประโยชน์ของชาวบ้านที่ได้รับผลกระทบจากการประกอบกิจการของโรงงาน และ
เพื่อดูแลสุขภาพและสิ่งแวดล้อมของชุมชนเป็นหลัก

5. บริษัทฯ ตกลงช่วยเหลือเงินให้แก่กลุ่มผู้ชุมนุมและชาวบ้านที่ได้รับผลกระทบ จำนวน 58 คน
เป็นเงิน 2,341,500 บาท โดยต้องชำระให้เสร็จภายใน 30 วัน นับจากวันเริ่มประกอบกิจการ

6. บริษัทฯ ตกลงย้ายที่ทำการทั้งหมดที่จังหวัดสระแก้ว ไปอยู่รวมกันในโรงงาน ที่อำเภอวัฒนานคร
ภายใน 1 ปี นับจากวันทำสัญญาประนีประนอมยอมความ

7. บริษัทฯ ตกลงถอนฟ้องกลุ่มผู้ชุมนุม ในคดีหมายเลข 529/2549 ศาลจังหวัดสระแก้ว
โดยไม่ติดใจเรียกร้องค่าเสียหายใด ๆ ทั้งสิ้น

8. ระหว่างการดำเนินการแก้ไข หรือระหว่างประกอบกิจการ หากก่อให้เกิดกลิ่นเหม็นรบกวน
บริษัทฯ ต้องหยุดดำเนินการ และดำเนินการแก้ไขท้นที

ปัจจุบัน บริษัทฯ อยู่ระหว่างดำเนินการดูดน้ำเสียออกจากโรงงานตามสัญญา และคาดว่า
จะสามารถดำเนินการได้แล้วเสร็จตามเงื่อนไขของสัญญาดังกล่าว (ภายในเดือน พฤษภาคม 2550)